### 7. Jogszabályi megfelelőség értékelése

#### Szolgáltatáselem célja

* Az üzleti igények és a kapcsolódó jogszabályok koherenciájának értékelése.
* Az üzleti igények és a műszaki követelmények kapcsolódásának értékelése.
* Az igazgatási rendszerterv és az üzleti igények, valamint a műszaki követelmények kapcsolódásának értékelése.
* Az átadott dokumentumok tartalmának jogi megfeleltetése a hatályos, illetve érvényes jogszabályi előírásokkal.

A szolgáltatáselem nyújtását az IdomSoft a 314/2018. (XII. 27.) Korm. rendelet 4. § (6) d) pontja alapján végzi. A központi termék-minőségbiztosító a vizsgálati tevékenység időpontjában kihirdetett, a tervezett üzembe állítás időpontjában hatályos jogszabályokat veszi alapul.

#### Mi nem célja a szolgáltatáselemnek?

* A tervezéssel, alkalmazásfejlesztéssel kapcsolatos hatékonysági, eredményességi, igazgatási- és folyamatoptimalizációs szempontok figyelembevétele a minőségbiztosítási jelentés elkészítése során.
* A műszaki, technikai, informatikai megoldások és a ténylegesen megvalósított alkalmazásfejlesztés, valamint működés funkcionális, igazgatási szempontú minőségbiztosítása.
* A jogszabályi ellentmondás, koherencia zavar megállapítása esetén, a konkrét szövegszerű jogszabályváltoztatásra irányuló javaslatok, előterjesztés kidolgozása.
* A koncepcionális szintű jogszabálymódosítási javaslat megfogalmazása, annak érdekében, hogy milyen jellegű jogszabálymódosítással lehetne biztosítani a jogszerűséget, vagy a jogi ellentétek feloldását.

#### Értékelés előfeltételei

Az értékelés előfeltételeit a Termékkövetelmények tartalmazzák.

#### Értékelés részletes műszaki tartalma

Az értékelés részletes módszertani leírását, annak bevezetésével, előfeltételeivel, az értékelés során használt eszközökkel, az értékelési módszer leírásával és az értékelés eredménytermékeivel a Jogszabályi megfelelőség értékelése – Módszertani leírás tartalmazza.

#### Eredménytermékek

Az értékelés eredménytermékeit a Módszertani leírás tartalmazza.

#### Alkalmazásfejlesztés és alkalmazás-továbbfejlesztés külön meghatározása

Az értékelés eredményének lehetséges kimenetelei eltérnek az alkalmazásfejlesztés és alkalmazás-továbbfejlesztési projektek esetében, ezért a lehetséges kimenetelek a lentebb leírtak lehetnek.

#### Lehetséges kimenetek

A Szakértői jelentés három kategória használatával értékeli az eredménytermékek, azaz dokumentumok (azon belül üzlet igények, követelmények, szolgáltatások, folyamatok stb.) jogi megfelelőségét a Jogszabályi megfelelőség értékelése – Követelmény leírás alapján.

#### Alkalmazásfejlesztés esetében

A rendszeren alkalmazásfejlesztés esetén a részvizsgálat nem értelmezett, a teljes szoftvertermék vonatkozásában kell értékelni a követelményeket.

Az értékelés lehetséges kimenetelei:

| **Fejlesztés típusa** | **Alkalmazás- vagy alkalmazás-továbbfejlesztés értékelése** | | |
| --- | --- | --- | --- |
| Értékelés eredménye | Megfelelt | Nem felelt meg |  |
| Külső minőségbiztosító által készített termék értékelése | Lehetséges | Lehetséges |  |

Alkalmazás-továbbfejlesztése esetén a Megrendelő által bevont minőségbiztosító által készített termékek nem a teljes alkalmazásfejlesztésre, hanem csak az alkalmazás érintett részeire vonatkoznak.

* „Megfelelt”: Akkor megfelelt a szolgáltatás, ha a követelményleírásban szereplő, adott jogszabályi követelményeket teljes mértékben teljesíti.
* „Nem megfelelt”: Akkor nem megfelelt a szolgáltatás, ha a követelményleírásban szereplő, adott jogszabályi követelményeket nem teljesíti teljes mértékben.

#### Alkalmazás-továbbfejlesztés esetében

* A rendszeren a teljes- és a modul értékelés is értelmezett. Alkalmazás-továbbfejlesztés esetén alapesetben modul értékelés történik, teljes értékelésre csak megrendelői igény esetén kerül sor.
* A továbbfejlesztés értékelésének részletes műszaki tartalma megegyezik az új fejlesztés részletes műszaki tartalmának leírásával.

Az értékelés lehetséges kimenetelei:

| **Fejlesztés típusa** | **Alkalmazás-továbbfejlesztés értékelése (modul értékelés vagy teljes értékelés)** | | | |
| --- | --- | --- | --- | --- |
| Értékelés eredménye | Értelmezett | Megfelelt | Nem felelt meg |  |
| Megrendelői igények teljesülésének, jogszabályi megfelelőségének értékelése | Lehetséges | Lehetséges | Lehetséges |  |

* „Megfelelt”: Akkor megfelelt a szolgáltatás, ha a követelményleírásban szereplő, adott jogszabályi követelményeket teljes mértékben teljesíti.
* „Nem megfelelt”: Akkor nem megfelelt a szolgáltatás, ha a követelményleírásban szereplő, adott jogszabályi követelményeket nem teljesíti teljes mértékben.

#### Beszerzési segédlet

Minőségbiztosítást megrendelő által a tervezést, alkalmazásfejlesztést végző fejlesztő szervezet felé megfogalmazandó általános elvárások a leszállítandó eredménytermékként felsorolt dokumentumok tekintetében a követelményleírásban foglaltak alapján kell megvalósítani.

A dokumentációnak szerkeszthető Microsoft Word vagy nyomtatható, kereshető PDF formátumban kell rendelkezésre állnia.

Minőségbiztosítást megrendelő által a tervezést, alkalmazásfejlesztést végző fejlesztő szervezet felé megfogalmazandó szakmai elvárások:

| **Követelmény azonosítója** | **Követelmény leírása** |
| --- | --- |
| JM-B-01 | Rögzíteni szükséges a tervezés, alkalmazásfejlesztés kapcsán követendő alapelveket, irányokat, konkrétan a figyelembe veendő jogszabályok körét. |
| JM-B-02 | Tételesen meg kell határozni a fejlesztő szervezet által elvégzendő feladatokat, leszállítandó konkrét eredménytermékeket. |
| JM-B-03 | A leszállítandó dokumentációs eredménytermékek kapcsán minimális terjedelmi és strukturális elvárásokat is meg kell fogalmazni. |
| JM-B-04 | A fejlesztő szervezet a követelményeket logikailag csoportosítva és egyértelmű jelölésekkel ellátva alkalmazza a dokumentációs eredménytermékekben. |
| JM-B-05 | A megrendelő által megbízott központi termék-minőségbiztosítóval történő folyamatos kapcsolattartás, információk átadása. |

#### Termékkövetelmények

Az alábbi követelmények közül a megrendelő által megadott jogszabályok teljesülésének értékelése szükséges.

| **Követelmény azonosítója** | **Követelmény megnevezése** | **Rövidítése** |
| --- | --- | --- |
| JM-T-01 | A megjelölt releváns jogszabályok alapján feleljen meg a szoftver. |  |
| JM-T-02 | Amennyiben olyan jogszabály hatálya alá esik a szoftver, ami kivételt ad a felsorolt jogszabályok valamely pontja alól, azt a megrendelőnek szükséges feltüntetni az adott ponttal együtt. |  |
| JM-T-03 | Megfelelés az információkhoz, eljárásokhoz, valamint segítségnyújtó és problémamegoldó szolgáltatásokhoz hozzáférést biztosító egységes digitális kapu létrehozásáról, továbbá az 1024/2012/EU rendelet módosításáról szóló, 2018. október 2-i 2018/1724 európai parlamenti és tanácsi (EU) rendeletben rögzítetteknek. | SDG rendelet |
| JM-T-04 | Megfelelés az Európai Parlament és a Tanács (EU) 2016/679 rendeletben rögzítetteknek, (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet). | GDPR |
| JM-T-05 | Megfelelés az Európai Parlament és a Tanács (EU) 910/2014 rendeletben rögzítetteknek (2014. július 23.) a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról, valamint az 1999/93/EK irányelv hatályon kívül helyezéséről. | eIDAS rendelet |
| JM-T-06 | Megfelelés a közszférabeli szervezetek honlapjainak és mobilalkalmazásainak akadálymentesítéséről szóló 2018. évi LXXV. törvényben rögzítetteknek. |  |
| JM-T-07 | Megfelelés az általános közigazgatási rendtartásról szóló 2016. évi CL. törvényben rögzítetteknek. | Ákr. |
| JM-T-08 | Megfelelés az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben rögzítetteknek. | E-ügyintézési tv. |
| JM-T-09 | Megfelelés az állami és önkormányzati szervek elektronikus információbiztonságáról szóló 2013. évi L. törvényben rögzítetteknek. | Ibtv. |
| JM-T-10 | Megfelelés az információs önrendelkezési jogról és az információszabadságról szóló 2011. évi CXII törvényben rögzítetteknek. | Infotv. |
| JM-T-11 | Megfelelés az elektronikus hírközlésről szóló 2003. évi C. törvényben rögzítetteknek. |  |
| JM-T-12 | Megfelelés a személyazonosító jel helyébe lépő azonosítási módokról és az azonosító kódok használatáról szóló 1996. évi XX. törvény. | Szaztv. |
| JM-T-13 | Megfelelés a közokiratokról, közlevéltárakról és a magánlevéltári anyag védelméről szóló 1995. évi LXVI. törvényben rögzítetteknek. | Ltv. |
| JM-T-14 | Megfelelés a polgárok személyi adatainak és lakcímének nyilvántartásáról szóló 1992. évi LXVI. törvény. | Nytv. |
| JM-T-15 | Megfelelés az egységes Állami Alkalmazás-fejlesztési Környezetről és az Állami Alkalmazás-katalógusról, valamint az egyes kapcsolódó kormányrendeletek módosításáról szóló 314/2018. (XII. 27.) Korm. rendeletben rögzítetteknek. | Áafkr. |
| JM-T-16 | Megfelelés a Kormány tagjainak feladat- és hatásköréről szóló 94/2018. (V. 22.) Korm. rendeletben rögzítetteknek. | Statútum rendelet |
| JM-T-17 | Megfelelés a Kormányzati Adatközpont működéséről szóló 467/2017. (XII. 28.) Korm. rendeletben rögzítetteknek. | KAK rendelet |
| JM-T-18 | Megfelelés az elektronikus ügyintézéssel összefüggő adatok biztonságát szolgáló Kormányzati Adattrezorról szóló 466/2017. (XII. 28.) Korm. rendeletben rögzítetteknek. | KAT rendelet |
| JM-T-19 | Megfelelés az elektronikus ügyintézés részletszabályairól szóló 451/2016. (XII. 19.) Korm. rendeletben rögzítetteknek. | eVhr. |
| JM-T-20 | Megfelelés az önkormányzati ASP rendszerről szóló 257/2016. (VIII.31.) Korm. rendeletben rögzítetteknek. | ASPr. |
| JM-T-21 | Megfelelés az elektronikus ügyintézési szolgáltatások nyújtására felhasználható elektronikus aláíráshoz és bélyegzőhöz kapcsolódó követelményekről 137/2016. (VI. 13.) Korm. rendeletben rögzítetteknek. |  |
| JM-T-22 | Megfelelés a személyazonosító igazolvány kiadása és az egységes arcképmás- és aláírás-felvételezés szabályairól szóló 414/2015. (XII. 23.) Korm. rendeletben rögzítetteknek. |  |
| JM-T-23 | Megfelelés az elektronikus információs rendszerek biztonsági felügyeletét ellátó hatóságok, valamint az információbiztonsági felügyelő feladat- és hatásköréről, továbbá a zárt célú elektronikus információs rendszerek meghatározásáról szóló 187/2015. (VII. 13.) Korm. rendeletben rögzítetteknek. |  |
| JM-T-24 | Megfelelés a központosított informatikai és elektronikus hírközlési szolgáltató információbiztonsággal kapcsolatos feladatköréről szóló 186/2015. (VII. 13.) Korm. rendeletben rögzítetteknek. |  |
| JM-T-25 | Megfelelés az Európai Unió tagállamainak az elektronikus azonosítás területén történő együttműködésével kapcsolatos rendelkezésekről szóló 152/2015. (VI. 19.) Korm. rendeletben rögzítetteknek. |  |
| JM-T-26 | Megfelelés az egyes, az elektronikus ügyintézéshez kapcsolódó szervezetek kijelöléséről szóló 84/2012. (IV.21.) Korm. rendeletben rögzítetteknek. | KijelölőR. |
| JM-T-27 | Megfelelés a központosított informatikai és elektronikus hírközlési szolgáltatásokról szóló 309/2011. (XII. 23.) Korm. rendeletben rögzítetteknek. |  |
| JM-T-28 | Megfelelés a nemzeti adatvagyon körébe tartozó állami nyilvántartások adatfeldolgozásának biztosításáról szóló 38/2011. (III. 22.) Korm. rendeletben rögzítetteknek. |  |
| JM-T-29 | Megfelelés a kormányzati célú hálózatokról szóló 346/2010. (XII. 28.) Korm. rendeletben rögzítetteknek. |  |
| JM-T-30 | Megfelelés a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendeletben rögzítetteknek. |  |
| JM-T-31 | Megfelelés a közfeladatot ellátó szerveknél alkalmazható iratkezelési szoftverekkel szemben támasztott követelményekről szóló 3/2018. (II. 21.) BM rendeletben rögzítetteknek. |  |
| JM-T-32 | Megfelelés a szabályozott elektronikus ügyintézési szolgáltatások bejelentéséért fizetendő igazgatási szolgáltatási díjról szóló 48/2016. (XI. 28.) BM rendeletben rögzítetteknek. |  |
| JM-T-33 | Megfelelés a minősített elektronikus aláírást és minősített elektronikus bélyegzőt létrehozó eszközök megfelelőségét tanúsító szervezetekről és a kijelölésükre vonatkozó szabályokról 41/2016. (X. 13.) BM rendeletben rögzítetteknek. |  |
| JM-T-34 | Megfelelés a bizalmi felügyelet által vezetett nyilvántartások tartalmáról és a bizalmi szolgáltatás nyújtásával kapcsolatos bejelentésekről 26/2016. (VI. 30.) BM rendeletben rögzítetteknek. |  |
| JM-T-35 | Megfelelés a bizalmi szolgáltatásokra és ezek szolgáltatóira vonatkozó részletes követelményekről 24/2016. (VI. 30.) BM rendeletben rögzítetteknek. |  |
| JM-T-36 | Megfelelés az állami és önkormányzati szervek elektronikus információbiztonságáról szóló 2013. évi L. törvényben meghatározott technológiai biztonsági, valamint a biztonságos információs eszközökre, termékekre, továbbá a biztonsági osztályba és biztonsági szintbe sorolásra vonatkozó követelményekről 41/2015. (VII. 15.) BM rendeletben rögzítetteknek. | Ibtv. Vhr. |

#### Módszertani leírás

#### Bevezetés

Jelen dokumentum célja a szoftvertermékek jogszabályi megfelelőség értékeléséhez alkalmazott módszertan leírása.

#### Értékelés előfeltételek

Az értékelés előfeltételeit a Követelmény leírás tartalmazza.

A jogszabályi megfelelőség értékeléséhez szükséges a Követelmény leírás fejezetben jelzett jogszabályok közül a megrendelő által meghatározott lista, egyértelmű azonosítókkal, illetve a jelzett jogszabályoktól való eltérés az azokban foglalt kivételeknek megfelelően.

#### Az értékelési módszer során használt eszközök

Az elkészült minőségbiztosítási szoftvertermékek kezelésére alkalmas irodai szoftver (MS Word, MS Excel, PDF reader, MS PPT, MS Project vagy egyéb irodai szoftver).

#### Az értékelési módszer leírása

A megrendelő által meghatározott releváns jogszabályok és kivételek jegyzéke a tervezett tartalom alapján kerül értékelésre, minősítésre, melyet a megrendelő egyértelmű azonosítókkal ellátva átad a központi termék-minőségbiztosítónak. A megrendelő által megadott, tervezett tartalmi elemek alapján ellenőrizni kell, hogy a jogszabály megfelelőségi értékelés tartalmazza-e az összes tervezett tartalmi elemet.

A szolgáltatáselem igénybevétele esetén az alábbi értékelések igényelhetők:

| **Szempont azonosítója** | **Szempont megnevezése** | **Vizsgálandók leírása** |
| --- | --- | --- |
| JM-K-01 | Meghatározás | Vonatkozó releváns jogszabályok áttekintése, jogszabályból eredő követelmények meghatározása. |
| JM-K-02 | Kapcsolódás | Az üzleti igények és a kapcsolódó jogszabályok koherenciájának értékelése. |
| JM-K-03 | Üzleti igények kapcsolata | Az üzleti igények és a műszaki követelmények kapcsolódásának értékelése. |
| JM-K-04 | Igazgatási rendszerterv kapcsolata | Az igazgatási rendszerterv és az üzleti igények, valamint a műszaki követelmények kapcsolódásának értékelése. |
| JM-K-05 | Ellentmondások | Amennyiben ellentmondás mutatkozik a jogszabályok, illetve a felsorolt dokumentumok között, javaslattétel az inkoherencia feloldására. |
| JM-K-06 | Jogszabályi megfelelőség értékelése | A Jogszabályi megfelelőség értékelése – Követelmény leírásban szereplő jogszabályok mindenkor hatályos és érvényes előírásait veszi alapul, azokhoz igazodik a jelentésének elkészítésekor, ezért a megrendelő a minőségbiztosításához kapcsolódó minden jogszabályváltozásról értesítenie kell a minőségbiztosítót. |
| JM-K-07 | Eltérések, kivételek jelzése | Az újonnan fejlesztett vagy módosult funkciókhoz kapcsolódóan a követelményektől, illetve a jogszabályoktól történő eltérést írásban jelzi a megrendelő részére, amelyek a minőségbiztosítási feladatának ellátása során a tudomására jutnak. Jelenti a minőségbiztosítás céljából a megrendelő által átadott dokumentumokban a jogszabályokhoz képest tapasztalt eltérést. A megállapított eltérés kezelésére a minőségbiztosító javaslatot fogalmaz meg, amely vagy az alapkövetelmény vagy a dokumentáció módosítására irányul. |
| JM-K-08 | Jelentés készítése | Értékeli az újonnan fejlesztett vagy módosult funkciókhoz kapcsolódóan, hogy az ellenőrzött szoftvertermék (dokumentáció, eljárásrend) megfelel-e – a megrendelőtől kapott tájékoztatás szerinti eltéréseket is figyelembe véve – a követelmény leírásban jogszabályi környezetnek. Az értékelés eredményét minőségbiztosítási jelentésben rögzíti. Ezen jelentéseknek tartalmazzák a jogszabályi megfelelés-értékeléshez kapcsolódóan a megfelelőség értékelésnek tárgyát (mely jogszabályok szerinti megfelelőség került értékelésre) és annak egyértelmű eredményét, illetve eltérés megállapítása esetén a kezelésére irányuló javaslatot. |

A feladatvégzés tekintetében a megrendelő által meghatározott dokumentumok áttekintése és elemzése történik meg, a jelen szolgáltatásleírásban és a Minőségbiztosítási jelentésben is rögzített szempontok és értékelési fókuszok mentén.

A releváns jogi környezet és a minőségbiztosítás céljából átadott dokumentumok feldolgozása eredményeként kirajzolódó megállapítások és esetlegesen felmerülő kérdések egyeztetése – amennyiben szükséges – szakmai, szakértői interjúk keretében történik. Ezen egyeztetés(eke)t követően készül el a minőségbiztosítási jelentés.

#### Az értékelési módszer eredményterméke(i)

Minőségbiztosítási szoftvertermékek megfelelőségi jelentés (értékelési jelentés) mely rögzíti, hogy az értékelt szoftvertermék megfelelt-e, valamint szövegesen is kifejti a szoftvertermékkel szemben támasztott követelményeknek való megfelelést, illetve részletesen leírja a nem megfeleléseket.

Az egyes követelményeket és azokkal kapcsolatban megfogalmazott minőségbiztosítási véleményeket logikai szempontból csoportosítva tartalmazza a jelentés.

A jelentés átlátható, táblázatos struktúrában, azonosítóval ellátva (később hivatkozható módon) értékeli a követelményeket meghatározott kategóriák (megfelelt, nem megfelelt) mentén. Abban az esetben, ha az adott követelmény teljesítése a „nem megfelelt” értéket kapta, akkor a minőségbiztosítói jelentés a táblázatot követően folyószövegesen, részletesen megindokolja, hogy adott követelmény tekintetében miért kapta azt az értékelést. A jelentés táblázatos formában, rövid intézkedési javaslatot is tartalmaz a „nem megfelelt” követelmények tekintetében, a jogi megfelelőség előmozdítása érdekében.

Az értékelés eredményterméke egy szakértői jelentés, amely a megrendelő által a Követelmény leírás fejezetben megjelölt témakörök közül igényelt témákat fedi le.